આશરે છએક મહિના પહેલાં એટલે કે ફેબ્રુઆરી 2018 માં ભારવાડાના ખેડૂત અને બેરણ સીમ વિસ્તારમાં રહેતા ભીમા નાથા મોઢવાડીયાની વાડીમાં અગાઉ પરપ્રાંતિય મજુર કુલ પાંચ જણાએ રાત્રીના લૂંટના ઈરાદે આ ખેડૂતનું મર્ડર કરી બળજબરીથી ઘર ખોલાવી રોકડ તેમજ દાગીના લૂંટી પલાયન થઈ ગયેલ. ત્યારબાદ પોરબંદર પોલીસે ખૂબ જ મહેનત કરી એકાદ મહિના બાદ સગડ મેળવેલ અને ભીમસીગ નામના પરપ્રાંતીય મજુરને શોધી કાઢેલ. પરંતુ તેમની સાથેના 4 સાગ્રીતનો હજુ પત્તાે નથી. પરંતુ જો ખેડૂતો પરપ્રાંતીય મજુરોની ડીટેઈલ જેમ કે ફોટો, આઈ.ડી. પ્રૂફની ઝેરોક્ષ, મોબાઈલ નંબર વિગેરે જે-તે પોલીસ સ્ટેશનમાં રજુ કરે તો ગુન્હાહીત માનસ ધરાવતા પરપ્રાંતીય મજુરો સો વખત ગુન્હો કરતા વિચારે. કારણ કે તેમને ખબર હોય છે કે આપણો તમામ રેકર્ડ પોલીસ સ્ટેશનમાં છે તો આ બાબત ખેડૂતોના હીતમાં છે અને પોલીસને પણ કોઈ બનાવ બને તો તાત્કાલીક સાચી દિશામાં તપાસ થઈ શકે.